“Yesu Kristo, Niwe Omwe nyumwabazyo, kandi n`erizooba, kandi n`ebiro byona.” (Abaheburaayo 13:8)

Ebaruha erikwetoroora

Okwa kataano/Okwa mukaaga 1998

Endamusyo z`omutaano ahari imwe mweena omu nsi yoona omu iziina er`omuheendo erya MUKAMA waitu omukuundwa kandi omujuni Yesu Kristo n`ekihandiiko ky`omugasho eky`Okush. 1:1-3:

Ebyashuurwirwe Yesu Kristo, ebi Ruhanga yaamuhaire kworeka abahuuku be ebyabaire nibyenda kubaho juba, nawe akatuma maraika we kubimanyisa omuhuuku we Yohaana,

Owaahamize ebi yaareebire byona eby`Ekigambo kya Ruhanga n`eby`okuhamya oku yesu Kristo yaahamize.

Orikushoma ebigambo by`obunabi obu aine omugisha, kandi baine omugisha abarikubihurira, bakata omutima aha bihandiikirwemu; ahabw`okuba obunaku buri haihi.

Omu kyahandikirwe eky`obunabi buri kimwe ekyakubaasa kubaho okuhikira kimwe aha muheru kyayorekirwe. Omu kujuriza enaama ya Ruhanga (Ebyakozirwe 20:27), ebintu tibikuraangwa hati, kwonka byahandiikirwe omu Kigambo ky`obunabi. Ekicoonco ky`obunabi ekya Bibuli n`eky`okwombeka ekanisa y`ahansi kandi kishemereire kuba n`ebintu bishatu: okwetereza omu micwe, okuhabura okurikwo hamwe n`okuhumuriza (1 Abakorinso. 14:3). Aha mushororoongo gwa 29 ogw`eshuura niyo emwe entumwa n`egumizamu kworeka obuhereza bw`abaanabi, »kandi ababuurizi bagambe babiri nari bashatu, abandi babyetegyereze.« Ababuurizi nk`abo nibamwe aha buhereza butaano (Abaefeso 4:11) kandi omurimo gwaabo n`okwegyesa ekicweeka ky`obunabi eky`ebyahandiikirwe. Bibuli negira, omuntu ku aba nahurikiriza natuunga Okushuuruurirwa okurikwiija kuteerea ahari kwenda, reero aine kugamba obu ow`okubanza akikwiitse obusingye be (Omushororoongo 30). Omu bunabi obuhikire oburi kwiija buriho Omwoyo Oeikwera tihariho arikubaasa kuburemesa, ahabw`okuba kubukuba bui obuhikire n`okugaamba kwenyini okwa MUKAMA okuriho Omwoyo Orikwera. N`ahabw`ekyo ni »Oku niko MUKAMA Arikugira«.

Okurugirira aha kwanjura kwiitu kw`ekihandiiko nitweega ngu ebintu kubikuba byiine akakwate n`entebekanisa y`okujuna, obwe Ruhanga naba Ariyo n`akozesa omuheraza omwe arikwiija kuba nabi ahabw`obunaku kuretera Ekigambo ekirikumanywa kushuuruurwa, n`ahabw`ekyo abahereza abandi babaase kugabura okushuuruurwa niko kumwe. Maraika tarayohreziibwe aha bahereza biingi kureka ahari omwe arikwetwa Yohaana. Ekyerereezi eky`omutaano tikiriizire aha bahereza boona kureka ahari Paulo, ogwe owabiire aine omurimo n`obutumwa bw`omutaano (Ebyakozirwe 9+22+26). Omu mugigi gwaitu ekyererezi nikyo ekitari kyaburiijo kikizira W. M. Branham, tikiriziire ababurizi b`engiri abaandi. N`ahabw`ekyo akaba aine okwegyesebwa nikwo kumwe nk`okw`entumwa Paulo. Abo bonka abikiriize obwa Ruhanga obu Paulo yabaire yikiririize omu nyegyesa ze. Ekyo nakyo kihikire omu bwiire bwaitu. Ku okuhakanisa ekyererezi noba ohumire, ku okutambura n`ekyererezi n`oreeba omuhanda.

Omu kitabo ky`omubuurizi, omubuurizi naagamba omu shuura ya 3:14-15, »Nimmanya ngu, eki Ruhanga akora kyina kiryagumaho ebiro byona; tihaine kirikubaasa kukyongyerwaho, nari okukitubyaho; kandi Ruhanga akakihanga atyo, ngu abantu bamutiine.« kandi nitugambirwa omu shuura y`aha muheru eya Bibuli ngu tihaine kirikubaasa kugaitwa nari kwihwaho aha bigambo by`obunabi by`ekitabo Kye. Okumanya ebigambo nk`ebyo eby`amaani kandi n`okwiikiriza ngu Ruhanga takubaasa kukora kintu okwihaho nabaanza ashuuruura ekihama kye ahari omwe aha bahereza be, baanabi (Amosi 3:7) n`ekyomugasho. Omuhereza nk`pgwo ni nabi w`ekigamb atumirwe omu nsi yoona, batari bantu bakye bonka.

Omu kitabo ky`omubuurizi eshura ya 3 omubuurizi nayooreka emitwariize etari emwe n`emwe omu magara g`obutosha eine obunaku bwayo, kwonka omu kurebera omu butahwaho n`ebyabusha. Okuruga omu kuzaarwa okuhika aha kufa ebintu nibbibaho ahagati y`obwiire. Omu mitwarize y`Omwoyo buri kimwe nikibaho nk`obunaku bwakyo buri n`omubuteeka bwakyo. Tutyo tushome, »Buri kintu akakihanga kiri kirungi omu bunaku bwakyo; kandi yaata omu mitima y`abantu ebiteekateeko by`obunaku obutarihwaho, n`obu omuntu araabe atarikubaasa kumanya ebi Ruhanga yaakozire okwiha aha kutandika okuhitsya aha muheru.« (omushororoongo gwa 11).

N`okucondooza kwona omuntu takabaasa kumanya emirimo ya Ruhanga, n`amunonga amagara g`ensi hamwe n`enteekateeka yaabyo byaaba bikiri omu mitima yaabo. Ebyari kukora birengire okwetegyereza kw`omuntu, kihikire obutwiire bwona. Kwonka kishemreire kusheeruurwa kandi kikamanywa buri muntu. Omu kubanza Ruhanga naaha okuraganisa kandi bwanyima akihikiriza.

Ruhanga ku arikugira eki yaakora naaba nayyenda abantu be kukiikiriza n`okukyaakiira. Ebintu eby`Omwoyo nibibaho omuunda omu kyaanga ky`obuhangwa. MUKAMA ku yiizire ah`abe, Akaba ari omu mubiri gw`obuhangwa, kwonka tibaramukyengire kandi tibaramwaakiire. Abantu abe benyine bakamwanga, n`ahabw`ekyo baagira ekiniga. Omuri Luka 19:41-44 MUKAMA waitu Akaririra Yerusaalemu, arikugira, »Eri izooba, kuri noomanya ebyakukureetera obusingye! Kwonka shi hati bisherekirwe amaisho gaawe.« Eri n`izooba ryiitu, kandi tushemereire kwetegyereza Ekigambo ekyaraganisiibwe kandi tukiikiriza ekiitu. Kukirikuguma kitusherekirwe, embabazi nizaangwa kandi okucweerwa omushango nikwiija kubaho, hati nk`oku kyabaire kiri buri, »bakuteere ahansi n`abaana baawe abakutwiremu; tibarikutsigamu ibaare eriri aha rindi, ahabw`okuba toramanyire biro eby`okutayaayirwa kwawe.« Abo omu baana abayaangire buri kimwe kyona ekyarikukora hat ink`oku Ekigambo kye kiri biine kuraba omukucweerwa orubanja orw`akatabanguko ak`amaani. Amaisho hamwe n`amatu ag`abo abari kureeba kandi bakuhurira, MUKAMA Akabaragansa omugisha. N`ahati nikwo kiri.

Ruhanga n`ow`embabazi, kwonka tarikwikiriza bantu Be kwaanga buri kimwe kyona ekyarikukora n`embabazi Ze. Twine kwaakiira kandi tukakiikiriza, kitari ekyo ekiniga Kye kiryatwijaho, nk`oku Yaraganiise. Tihari ky`omugasho ahari itwe nk`okugira akakwaate n`aburi kimwe eki Ruhanga Arikukora okurugirira aha kigambo kye ekyaragansiibwe kandi ekirishangwa omu kunda kwe.

Israeli, abantu be ab`obuhangwa ab`endagaano, Akaba Aine okwiikiriza okucweerwa, ahabw`okuba tibarabasiize kwetegyereza orutayaayo orw`embabazi omu kwiija kwa Kristo okw`okubaanza. Kureka ahari abo abamwaakiire buzima, akabaha amaani g`okuba abaana ba Ruhanga (Yohaana 1:12-13). Nibo abo abataraziirwe ahabw`okukunda kw`omuntu kwonka bwanyima y`okukunda kw`omubiri, kureka abazairwe Ruhanga bwanyima y`okutuunga amagara agatahwaho. Twine kureeba amazima ngu Abayudaaya omu myaka ekumi ibiri ehingwiire eya kaire k`endagaani entsya bakabonabona ahabw`okuba tibaramwakiire. Pilaato akaba yarangiriire, »Tiinyine rubanja ahabw`eshagama y`omuntu ogu ohikiriire,« kwonka omutwe gw`abantu boona baagarukamu, »Eshagama ye ebe niitwe yaatukurira n`abaana baitu.« (Matayo 27:24-25). N`ahabw`ekyo kikabaho.

Omuri Yeremia 31:31 n`omu byahandikirwe ebindi MUKAMA Akaba yaaraganiise kukora endagaano entsya. Ekyo Akakikora. Obunaku kubwahikire, ekyahandikirwe kikahikiriira, endagaano entsya ekakorwa. Hati ebigambo by`endagaano tibyiine kuhandiikwa aha maabaare kureka omu mitima y`abantu be. Aha kyaakiro y`aha muheru MUKAMA waitu kandi omucunguzi akagambira abeegi be, »ahakuba egi n`eshagama yangye ey`endagaano ensya, esheesheka ahabwa baingi, ngu basaasirwe ebibi.« (Matayo 26:28). Abeebembezi b`Omwoyo aba kaire ako tibarayetegyeriize emihanda ya Ruhanga n`abatu be. Tibaratwiire obuhereza bwa Yohaana Omubatiza obwaraganisiibwe nk`enshonga. Akaba ari omushaija atumirwe kuruga owa Ruhanga, kwonka tibarakishuriirwe ngu kurabira omu buhereza bwe bw`ebyahandikirwe bukahikirira, nk`omuri Isaaya 40:3 hamwe na Malaki 3:1, nk`okukyahamiibwe omundagaano entsya. Okurugirira omu mitwarize yaabo bakariinda okuhereza, bakaba b`eshingora ebyeshongoro, bakaraba omumigyeenzo yoona, kwonka tibarayetegyereize eki Ruhanga Yabaire n`akora.

Omuri Yohaana 13:20 MUKAMA waitu Akagamba ahabyiriija kubaho, »Buzimazima nimbagambira nti: Oyakiira omuntu weena ou ntuma, biri niinye ayakiire; kandi onyakiira, biri ayakiire Ogwo owantumire.« buri kimwe kyona ekiri kubaho omu Bukama bwa Ruhanga nikibaasa kushangwa omu Kigambo kye. Abo bonka abakutunga obuhereza obw`ogwo atumirwe MUKAMA, ogwe ariija kuguma n`atebeekanisa omuhanda gwe, naija kwtegyereza okubaho kw`ebyaraganisiibwe kandi bagire akakwaate omukuhikirira kw`abyo. N`anomundagaano enkuru nikwo kyabiire, aha kwiija kwa Kristo okw`okubaanza, omuri kwona okugarurwa butsya omu kaire k`embabazi kandi n`ano myaka y`obunabi. Ruhanga Akumire Ekigambo kye kandi Atumire nabi, nk`oku yaaraganise omuri Malaki. 4 kandi akakihamya omuri Matayo 17:11, »Izooba rya MUKAMA« ritakabeireho nk`oku kyiine kuba. Omushaija nka Eliya na Yohaana, owatebeekanise omuhanda, orikweeta abantu ba Ruhanga ngu bagarukye aha Kigambo kandi akatebeekanisa omuhanda gwa MUKAMA.

Tweena nitubaasa kwetegyereza obusaasi bwa MUKAMA owabaire ari rukundo ya ruhanda kandi akaza aha musharaba, obu yabaire aine kurangirira okucweerwa orubanja aha bantu Be benyine. Ahamwe nitushoma, » … Ahakuba oku nikwo Ruhanga yaakunzire atyo ensi… « kandi ahandi akaba aine kurangiriira okucweerwa orubanja ahari abo abamwangire, »Ahakuba omu nsi haryabamu obusaasi bwingi, kandi n`ekiniga aha ihanga eri. Abantu baryaitwa rurara, baryanyagwa batwarwe omu mahanga goona; na Yerusaalemu eryaguma neeribatiirirwa abanyamahanga, okuhitsya obu obusingye bw`Abanyamahanga.«  (Luka 21:20-24). Eki kybaire okwiiha omu bwiire kandi n`okuhikira kimwe omu bunaku bwiitu okuraba omu kwiita enkumi n`enkumi z`abayudaaya.

Ruhanga Aijwiire embabazi. Emabazi ze tiziine bugarukiro. Kwonka omuntu ku arikwaanga ebi Arikukora ahu Arikworekyera embabazi, obwe nibwo ekiniga kye hamwe n`okucweerwa orubanja birikwiizira. Okumara emyaka enkumi ibiri bayudaaya batwiire nibahiganisibwa, kandi tikikahwiire. Bwanyima y`okutwaarwa omu kitiniisa kw`omugore w`ekanisa okucweerwa embaanja kuryabaho omu nsi. Kandi haryabo baingi abarikweyeta abaikiriza abaraija kuraba omu kabi, ahabw`okugira ngu tibarayakiire eki Ruhanga Ariyo nakora hati okurugirira aha kigambo kye ekyaraganisiibwe. Buri muntu nabaasa kurahuka kugira, »Twiine Yesu Kristo, twine Bibuli, titukweteenga omuntu kuruga ahari Ruhanga!« Kwonka ku akauba araganisiibwe omu kigambo kya Ruhanga, nituba twine kukiha ekitiinisa nka abantu ba Ruhanga, oyihireho ekyo ekiniga kya titukabaasa kukiruka. Ruhanga Naayenda abantu Be kwiikiriza Ekigambo kye n`omurimo gwe.

Okushoborora eby`okuraganisibwa okw`ebyahandiikirwe tikwiine ou kuri kuyamba. Byiine kukyeengwa omu kuhikiirira kwabyo. Hati turimu nitutuunga okuhendera kw`entebekanisa y`ikujuna. Ebyaragwiirwe omu ndagaano enkuru hamwe n`entsya ahabw`obunaku bwaitu hati biriyo nibihikiirira omu maisho gaitu. Okubaho kw`omuntu hamwe n`ebyafaayo by`ekanisa tibikugarurwa nyima. Tikikaayemerezibwa. Buri kintu kyoona eki Ruhanga Ateebekaniise kiine kubaho, akaire ku kari kuhika. Eky`omugisha ahari itwe n`eby`okutebeereza omu byahandiikirwe ebirikukwata aha mperu y`akaire k`embabazi, ebituri kureeba nibihikiirira omu muhanda gwoona, naangwa n`omukwiija kw`ekyanga ky`abarooma (Roman empire) omu Buraaya ya rwagati nangwa naamunonga ekirikukwata ahari Israeli n`amahanga aga gyetoreire. Nk`oku abantu ba Ruhanga ab`obuhangwa Israeli babaire biine kugaruka omu nsi eyaraaganisiibwe batakarebire okuraganisa kw`okwihwaho orubanja kukubaheebwa, aha Mugore w`ekanisa nayateenga kuba omu Kigambo ekyaraganisiibwe ahabw`obunaku obu kureeba okwihwaho orubanja nikubaho aha kugaruka kwa MUKAMA Yesu Kristo.

Amaani nigimutsya emitwe yaago

Turi kushoma ebihandiiko by`obunabi nitureeba ngu amaani agarikwiija kuretaho okucwekyereza oku otakubaasa kwiikiriza gaimukize emitwe yaago. Omu Kushuuruuriwa 9, kutandikira aha mushororongo gwa 13, nitugambirwa ekirikwiija kubaho obu enzaamba ya mukaaga eriteerwa. Ba Maraika bana ab`okucwa emaanja ababoheirwe aha mugyera omuhango Furaati »bateekateekyeirwe eshaaha n`ekiro n`okwezi n`omwaka ngu baite ekicweka kya kashatu eky`abantu.« omuntu weena ari kureeba aha maapu y`ensi yoona naija kureeba ngu omugyera Furaati niguraba omuri Syria hamwe na Iraq, guri kwegaita ahari “Persaian Gulf.” Tweena nitwijuka orutaro rw`omuri “Gulf” hamwe “n`omuyaga gw`ihaamba”. Omu kaire kakye akahingwiire kikaba eky`obutoosha ngu amaani aga agari kwebembera abazigu ba Israeli nigatebeekanisa okucwekyereza okwo. Omu Kushuuruurirwa 16 omugyera Furaati nigugambwaho ogundi murundi, »Maraika owa mukaaga yaashuka orwabya rwe aha mugyera muhango, Furaati; amaizi gaagwo gaayoma, ngu omuhanda gushemezibwe ahabw`abagabe abarikuruga oburugwa-izooba.« (Omushororongo gwa 12). N`eky`amazima, eki nikiija kubaho bwanyima y`okutwaarwa kw`omugore w`ekanisa, obu Abagabe b`ensi yoona barirundanirwa ahabw`orugaamba orw`eizooba erya amaani erya Ruhanga Nyamuhanga (emishororongo 12-16). Eky`amazima, okutwaarwa (Rapture) kushemereire kuba kuri haihi. Omu byahandiikirwe eby`obunabi hona naho nitugambirwa aha by`okurwanisa eby`emibazi ebirikwiija kukozesibwa ahari Israeli, kwonka uhanga omu kaire ako Naija kutaahatahaamu Atyo ahiindure ekintu kyoona kandi akireke kyehuure aha bazigu ba Israeli. »Kandi eki nikyo kibonaboneso eki MUKAMA ariteeza amahanga goona agarirwanisa Yerusaalemu; emibiri yaabo eryajunda bakyemereire, amaisho gajundire omu binonko byago, n`endimi zibajundire omu kanwa.« (Zek. 14:12).

Ekibuuzo nikikirizibwa: Amaani aga kugaraabe giimukize emitwe yaago (kandi tihariho kureebuuza nari emihiingo erikwiija kugakwaata), okwetegyereza enshonga kushemereirekuba haihi kuta? Okuhikira aha nshonga: Oktwaarwa (Rapture) kushemereire kuba haihi kuta?

Omugyera Furaati nigumwe aha migyera ena eyabaire eri omu paradise – omusiri Edeni (Okutandika 2:10-14). Okwe, ahu ekibaya ky`obuntu kyabaire kiri, ahu paradise yabaire eri, MUKAMA Akakora endagaano na Abrahamu kandi yaaha eitaka kuruga omu kagyera akakye aka Misiri okuhitsya Furaati aha mbibo ye ebiro n`ebiro (Okutandika 15:18), okwe abazigu ba Israeli tibarikwetenga ensi eyaraganisiibwe kwonka nibeenda kucwekyereza abantu ba Ruhanga. Hati bareetiire ensi kuta omutima aha kubaho kwaabo. Kwonka tibarikwiija kusingura nangwa n`okwegaita aha maani goona ag`amahanga ageeteriine. MUKAMA Ruhanga wa Israeli naija kucwamu orwo orugaamba orw`amaani (Ezekieli 38:22-23). Ensharisharo z`ensi ya Israeli nizoreekwa Ruhanga Wenyini nk`oku kiri kushangwa omuri Yoshua 1:4 hamwe n`ahandi: okuruga Lebanon okuza aha mugyera Furaati kandi n`okuza omu Nyanja empaango, eri kweetwa Mediterranean.

Nikireebwa butunu ngu abazigu ba Israeli nibagaamba aha busingye omu buryaarya, bakugyezaho kubaganisa ensi eyaraganisiibwe kandi nibahakanisiiza kimwe abantu abatoreinwe ababiiki ab`obuhangwa ab`okuraganisa kwa Ruhanga (Abarooma. 9:4). Omu muriingo nigwo gumwe nikwo n`abazigu ba Ruhanga baakuhakanisa Ekanisa y`endagaano entsya. Boona abari aba Kristo biine okuraganisa kwa Ruhanga. Abatsigara tibiri kubakwataho. Omuzigu naarwanisa abo abakugaruka omu nsi eyaraganisiibwe hamwe n`omukigambo eky`araganisiibwe. Ow`eishe-emwe Branham, owabaire ari omushaija atumirwe kuruga ahari Ruhanga omu kaire kaitu, akakagamba Ekigambo ky`omugasho munoonga, naaba ninyijuka, »Ruhanga nabaasa kuha Israeli omugisha yaba eri omu nsi eyaraganisiibwe.« omu muriingo nigo gumwe Ruhanga nabaasa kuha abantu be okuruga omu mahanga omugisha baaba bari omu kigambo ky`obunaku obu.

Ebirikukwata aha bintu bya kaire akaha muheru MUKAMA waitu akarabura emirundi miingi, »Imwe abrikushoma, mwegyendesereze«. Akagaruka yaagira, »kumurireeba ebi bintu …!« Akaragura aha birikuza kuhika ahari israeli kandi yagaruka yaaragura engyenda y`ekanisa, n`ahabw`ekyo nikwo kiri. Abo abakushoma Ekigambo kya Ruhanga, reka bateho omutima, reka bahurire. »Orikushoma ebigambo by`obunabi obu aine omugisha, kandi baine omugisha abarikubihurira, bakata omutima aha bihandiikirwemu; ahabw`okuba obunaku buri haihi.«  (Okushuuruurirwa 1:3)

N`ekyaazima turi omu biro by`epmeru. Kwonka nooha orikukyetegereza? Nooha arikureeba ngu eky`amaani hati n`okuhikirira kw`obunabi bwa Bibuli – butari bunabi bwiingi obu kuheebwa omu nteerane z`abakarizimatiki ahu abantu bakuha obunabi obw`ebiteekateeko byabo nkabo kandi baakoreka ebigyendererwa hamwe n`okutebereza kw`emitima yaabo? Hati oburemeezi bushemereire kuteebwa aha kigambo ky`obunabi ahu ebintu byoona biragwiirwe. Entumwa Petero akagira ngu twine kuhurikiriza Ekigambo ky`obunabi ekirikwengyeengyeta nka ekyerereezi omu mwirima (2 Pet. 1:19-21). Akaire kaasisirwe, Israeli eriyo n`ejaguza jubili ya 70. Omu 1948, ahu bwanyima y`emyaka 2,000 israeli rikaba ihaanga, ekaba eri jubili ya 69. Abaikiriza aba mazima omu Bayudaaya niboreka okweteenga kwaabo okw`amaani aha kisiika eky`obusaasi ngu nibeenda kureeba okwiija kwa Massiya hamwe n`okugaruka kwombeka Hekalu.

Ruhanga n`obwaraabe Atakugyendera aha mbara yaitu y`obwiire, kandi nk`oku turikumanya akaire kaitu kari emyaka ena nari mushanju enyima, nitureeba twaba nitushoma ebihandiiko by`obunabi, ngu akaire ak`okuhikiriiza byona ebyaragwiirwe ebyiine akakwaate na Israeli biri omu nkora kandi n`okugaruka kwa Kristo kuri haihi. Okweeta okw`aha muheru kuriyo nikubaho, »Reeba, Kishwera yaija!« Hati tushemereire kwetebekanisa kumubugana. Okweeta okw`aha muheru kuriyo nikubaho okurugirira aha Kigambo ekyaraganisiibwe, n`ahabw`ekyo omugore naija kurugayo omuri byona ebitaine kakwaate n`ebyahandiikirwe kandi akeezibwa akaba mugore-kigambo. Omugore ni kigambo omu mubiri, kandi aha kwiija kwe naija kushanga mugore-kigambo.

Twiine kwetegyereza eki Ruhanga ariyo naakora hati, kutari kuburira n`okugamba aha bintu ebyakozire omu kaire kakye akahingwiire nari ebyarikwiija kukora omu maisho. Kakaba katuura kari akamanyiso k`abaikiriza ab`amazima ngu omu kaire kaabo baaketegyereza eki Ruhanga yabaire naakora. Buri kimwe kiikiriziibwe kandi obunaku ku burahiike kiri kandi kiryahikiriziibwa okuhitsya aha muheru. Ruhanga Naata ebintu ebituri kutwaara omu butahwaho omu mitima yaitu n`okushuuruurirwa okw`obwa Ruhanga. N`obu twakuba tutakwetegyereza omu kubanza eki Arikukora, nitukiikiriza ahabw`okuba kiri nk`oku Ekigambo kiri. Tushemereirwe ahabw`eki ekitwiine, nka okwarikukora ebintu byona nk`oku Yaraganiise. Kandi nitwetegyereza ngu tihariho n`omwe ashemereire kugaita nari kwihaho aha Kigambo kya Ruhanga.

Ruhanga Ariyo naakora, juba nikwiija kuba okukora kwe okw`aha muheru. Nk`oku kyabaireho aha kwiija kwa Kristo okw`okubaanza, nan`omukwiija kwe kwa kabiri kutakabeireho Ayoheriize omuntu ow`okugarura ebintubyona butsya (Matayo 17:11) hamwe n`okuhiindura emitima y`abana ba Ruhanga okugaruka aha b`ishebo entumwa, nka oku Yohaana yaahindwiire y`aba ishebo ab`endagaano enkuru okuza omu baana b`endagaano entsya (Luka 1:16). Boona abaine okuraganisa nibiikiriza kndi baine akakwate n`okweetwa, omu kugarurwa butsya – okutebeekamisa kandi n`omukumariira kw`omugore w`ekanisa. Hati niko kaire ngu boona abaine akakwate n`omugore wa Kristo bareetwe omu bigyere bimwe na kishweera hamwe n`Ekigambo ky`akaire aka. Reeka abo abakushoma bafeyo kandi abo abakuhurikiriza bakore ekishemereire.

Ebiriyo nibibaho omu bwiire bw`ahamperu

Bwanyima y`okutaagataaguka kwa Sovient Union, enkora y`ekikomyunisiti ekagwa. Hariho kirimaani emwe ey`ensi yoona etsigiireho erikushaangwa omuri Rooma. Kirimaani Amerika eriyo n`ehwerekyerera munonga buri izooba. Ekyabiire ekitarikubasika emyaka ehingwiire hati kibiire ekya amazima. Omwebembezi wa Amerika ari omu kabi ahabw`omupaango kandi ariyo n`ajumiriirwa omu nsi yoona. Nk`oku omu ihaanga ryiitu turikugira, »Sitaani ahu atakweenda kwegyendera naatumayo omukazi.« hati omuri eki n`enshonga z`omwebembezi hariho biingi. Omwe naashooroorwaho abanyamakuru nk`omurogo kandi naarangirirwa nk`omuzigu w`omwaami Bill Clinton. We aine kumuhwerekyereza. Nitubaasa kugira endeeba endiijo ei twarebamu enshonga egi, kwonka n`ekyeenshonga kushoma omu mpapura ngu mukyaara naanka n`anaanka naakorera dayosiisi y`enkatorika omu Little Rock, Arkansas, Amerika. Omwebembezi Clinton kuba omubaputisiti omukwatura kandi n`okuba munywani wa Billy Graham hamwe na Robert Schuller, nosha takujwaara gye omu nkurakurana eriyo n`ebaho ebiro ebi. Naangwa n`omuri eki ekicweeka ky`obunabi bwa Bibuli buri omu muhaanda, n`ahabw`ekyo kirimaani Amerika eine kuruga omu mwaanya gwayo ereke kirimaani yenyine eya »Abantu ba Buraaya (European Community)« etwaare omurimo gwaayo ogwatebeekanisiibwe kare.

Nabi Danieli akareeba obugabe buna obw`ensi n`okuburikukuratana, oburi kuherurukayo n`obwabarooma. N`ahabw`ekyo, buri kimwe kyona nikijura omu kishushani ky`emperu. Omu nshonga egi, kirimaani w`ensi yoona owa kabiri nk`oku obunabi bwa Bibuli buri naija kukozesa amaani, kugira ngu ensi yoona neija kwetegyereza kirimaani y`okubanza, nk`oku kiri kworekwa omu rurimi rw`obubonero omu kicweka ky`akabiri eky`okushuuruurirwa 13. Amerika eyemereire na Israeli n`ahabw`ekyo babaire ihwa omu mubiri gw`ensi oguri kwebemberwa Rooma. Russia yo okurugirira aha bunabi bwa Bibuli n`ejwekyera omugabe w`omumaambuka erikwegeita n`ensi ya Abaharabu kandi niyo erikugabura ya “eby`okurwanisa by`obutwa” omukyaanga ahabw`obuhuumbi bwa Doola. N`eky`omugasho munonga, obu Omw. Shirinowski atakarugire Moscow kuza Baghdad omu nyonyi y`obw`ananyini akateerwaekishushani n`oruagro rwe rwimukize omu mwanya omu nkora y`okutinisiriza arikugira, »Nimbaretera obusingye!« Obu bushemereire kuba busingye ki?

Okugarukamu ebibuuzo bitari bimwe na bimwe

Ebintu ebikushohoorora omu bihandiiko by`ekikristaayo nibiretaho ebibuuzo. N`okuhanmya kwona nimbasa kugarukamu ebibuuzo ebyo byonka ebirikushangwa byahandikirwe ebirikweera n`Ekigambo kya Ruhanga.

Eky`okureeberaho, ekibuuzo ku kyakuba nikikwata aha »Muziingo gw`ebyahandikirwe ebyashangirwe aha nyaanja erikweetwa Dead Sea«, ahi nimbaasa kuha enteekateeka yangye, ahabw`okuba tikiri kya Bibuli. Nk`omuntu tinyine ky`eteengo kyaabyo byoona n`akakye. Eky`okubaanza, ahabw`okuba ebicweka 95 ahari 100 by`ekihandiiko tibihikire, nk`oku kyagambirwe abakugu enyimaho. Kandi ekya kabiri, ahabw`okuba nibikozesibwa kuhakanisa ebyahandiikirwe eby`endagaano entsya. Kikahwa kare omu iguru hamwe n`omu nsi ngu endagaano entsya n`ey`amazima kandi n`eyesigwa ahabw`okugira ngu ekahandiikwa eyegamiire amazima emyaka enkumi ibiri ehingwiire. Emizingo y`akacweeka eyabaire erimu abashaija bonka ababaire batuura hamwe omu kigo neebusabusibwa. Ebihandiiko nibyoreka ebteekateeko byonka eby`ako akakuungu kandi tibiine kakwaate n`endagaano entsya n`ahabw`ekyo tibikaakora. Ebitabo ebyahandikirwe ahari byo, nk`ky`okureberaho »Emiziingo y`ebitabo ebya aha nyaanja Dead Sea bishukuriirwe«, n`eby`obukuusa kandi tibyiine mugasho ahabw`omwikiriza weena.

Abaandi nibeteenga kumanya gaaba gari amazima ngu omuhanda gw`enyini omu nyaanja Red Sea ogu Aba Israeli baarabire gukajumburwa. Nibagaamba aha za siineema ezakwatsirwe zikworeka enkumi n`enkumi z`ebigaari, namunoonga enziga z`amahe g`abamisiri zikoreekwa. Tinkweetaaga siineema, nangwa tinkwerarikiriira yaaba n`obuhame nk`obwo buriyo. Itwe nka abakristaayo b`abaikiriza ba Bibuli, amazima agorekirwe nigamara. Nitwikiiriza obujurizi bw`ekihandiiko, naangwa n`obutwakuba tutareebire buhame. Eshemereire kuba enshonga, nk`oku kiri n`eryaato rya Noa omu rushozi Araraati, kityo n`obujurizi ahabwaabo abataikiriza.

Kandi abamwe biine ekyeteengo aha siineema erikworeka okuziikuura okw`aha kabuungo Gologosa, ahu Kristo Yaabambiirwe, bakworeka ku bashangireyo eshanduuko ey`endagaano enkuru. Okwe mbiireyo emirundi 15 okwiiha 1964, kwonka tinkagireebaga. Oshangye ebikirwe gye, kiine kureebwa. Oku eshanduuko ey`endagaano eyabaire eri omuri heekaru aha kibuungo Sayuuni yabasize kufururwa ekatwaarwa omunda omu mwanya gw`mpaanga tihariho n`omwe arikukimanya. Okurugirira aha ndeeba endaijo ey`eshanduuko y`endagaano bwanyima y`okucwekyerezibwa kwa yerusaalemu ekatwaarwa Italy abaisurukare ba Tito kandi ebiikirwe omu kashengye ka Vatikani. Hariho n`engamba ngu neija kugarurwayo omu mwaka gwa 2000 Paapa obu atebeekaniise kutayayira Yerusaalemu. Kandi abaandi nibagira ngu eshanduuko yendagaano ekatsigara omu mwanya gumwe kandi ezikirwe ahaansi y`ebyasigiireho bya Hekalu. Bwanyima y`orutabaaro na Yerusaalemu Vespasianus akatambura naaraba omuri Rooma n`amashemererwa, arikworeka ekyabaire kikwatsirwe kuruga omuri Yerusaalemu. Eshanduuko y`endagaano ekaba etari emwe aha biintu nka Menorah, akati k`etabaaza ak`emikono mushanju. Omuntu omwe nabaasa kwebuuza ezi ndeeba zitari kushushana hamwe n`enteekateeka ekiziine n`okwikiriza kwaitu? Nikireebika ngu okurabira omu bintu nk`ebyo abantu nibiihwa aha muramwa kandi ekiri eky`omugasho. Yohaana aha kaziinga ka Patimosi akareeba eshanduuko y`endagaano omu iguru (Okushuuruurirwa 11:19). Ekyo kishmereire kuba nikimara ahabwaitu. Ebyatsigara nibiija kuba nibikwata aha Bayudaaya Hekaru yaaba yagarukire kwombekwa.

Abandi nibeenda kumanya yaaba aha kutandiika kw`obukristaayo abaikiriza bakaba baine akamanyiso k`ekyenyaanja. Ekyamazima tikwo kiri! N`obubakuba Abakristaayo b`omubusiingye obw`abaandize nari abao abakuratsireho tibakagiraga kamanyiso koona. Ahabwa Abakristaayo b`ekiyudaaya eki kikaba kitakubatsika n`akakye, ahabw`okuba nikihakanisa ebiragiro byaabo, ahu akamanyiso k`ekyenyaanja kabaire katakwikirizibwa kuheesibwa (Eky`ebiragiro 4:18). Dagoni, ruhanga w`ebyenyaanja owa Abafilistia yatuungire omutwe gwe hamwe n`engaro ze zitemirweho omu maisho g`eshanduuko y`endagaano (1 Sam. 5).

Omu kutandika kw`akaire k`obukristaayo hakaba hatariho kamanyiso k`omusharaba akabiire nikakorwa. Kureka bwanyima Constantiino ku yaagizire ngu akareeba omusharaba omu mwanya nibwo kiteekateeko eki kyatandikaho. Omusharaba ogwiine omubiri, ogwabiire gubiizirwe omu kiti, nibwo gwatandikaho omu kyaasa kya 9 kandi gukakozesibwa kandi gwakozesibwa kubi omu rukuungana (1096-1099), okuraba omu myaka y`omwirima kandi n`akwiiha obwo. Bwanyima omusharaba gukaba omuhanda mukuru gw`okwitiramu abantu omuri Rooma, nk`okworikureeba akatebe k`amashanyaraze omu Amerika hati. Kristo akafeera ahansi y`okuboonaboonesibwa kw`abaRooma aha musharaba obwe Arikubaambwa abaserukare bana abaayebaganisiize ebijwaro Bye omu miteeko ena (Yohaana 19:23). Kwonka hati takiri aha musharaba nari omu kituuro. Akazooka omukitiinisa kandi yaatemba omu iguru (Luka 24:21-50; Ebyakozirwe 1:9-10).

Ebintu bingi biriyo nibyorekwa nk`ebiri kushemeza, kwonka omuazima bitarikushemeza. N`oburu hati »amazizi garikweera kuruga omu mugyera Yorudaani« nigaguzibwa. Naangwa n`ebiro ebihingwiireho kakye abamwe￼ batandikire kutambuza »embiho erikweera« kurugira kimwe Yerusaalemu.

N`ekyobusaasi okureeba ngu abo abatari baikiriza aba amazima nibiikiriza b`Ekigambo nibiikiriza buri kimwe. Abaana ba Ruhanga nangwa bo tibaine eki barikweteenga omu bintu ebyo ebindi. Nibaguma n`obujurizi bw`ekyahandiikirwe, batiine ekibari kwongyeraho nari kwihaho. Nibashemerererwa omu Kigambi kya Ruhanga kwonka ahu okwikiriza okwa amazima kutuura. Byona ebyatsigara byiine akakwate n`okutari kwikiriza hamwe n`okutebereza kw`okwiikiriza okutiine kiri kuyamba n`akakye, nangwa ahandi nikutsiga obuhuta bw`Omwoyo enyima.

Ripoota ya miishoni

Tinyine bigambo by`okugamba aha burungi bwa Ruhanga hamwe n`okuhabura kw`Omwoyo Orikwera. Namunonga enteerane ez`omu kwa kashatu omu mwaka ogu omu byanga bya China, Japani, n`agaandi mahanga aho ezabiire zirinka eziri kukomorora omu mahanga miingi ageetoreire “golden triangle”. Ruhanga eki Arikukora omu burigwa-izooba bwa Buraaya nikimanywa, ahu enkumi n`enkumi zirikwiija aha nterane, nk`oku twareebire aha za TV hamwe n`makuru okutwariza hamwe, kandi n`omuri Afrika hamwe n`amahanga g`aba China. Hati nitureeba China hamw en`amahanga ageetoreireho ogatwariiremu. Ab`eishe-emwe okwe bakanshaba obutashohoza maziina gaabo, kugira ngu omurimo gutakateganisibwa. Nkaija nokukimanya ngu obutabo bwangye bushatu, obubaire nibukozesibwa omu nsi yoona omu ndiimi zitari zimwe na zimwe okuruga omu myaka ya nkaaga, nabwo nibushohozibwa omu rukyayina hamwe n`endimi eziindi. Enkumi n`enkumi nizikiriza obutumwa bw`aha muheru, amagana n`amagana nago gaabatiziibwe omu mbatiza y`entumwa. Itebezo eri naburiire ebiro 16 okwa kashatu rikahindurwa ryateerwa omurukyayina kandi ririyo nirigabanwa na biingi.

Ekishushani ekiri aha ife nikyoreka bimwe aha bitabo by`ow`eishe-emwe Branham omu Rukyaina.

MUKAMA Ariyo nakora ebintu by`amaani. Omu mazima kuruga omu mahanga goona Ariyo nayeta aba`aha muheru ahabwa iziina Rye. N`obuhereza bw`ensi yoona obutebekanisiibwe Nyamuhanga. Ekirungi ahari bwo n`okugira ngu nitweshanga omu muriingo gwona tukwikirizana n`Ekigambo kya Ruhanga. Ahabw`emyoyo yoona emirungi ey`omuhendo omu nsi ninshemererwa kwemera okujumwa kwaabo abakwepaanka kandi abaine ihari. Nyowe nyorekire orubaju rwangye ahabw`amazima, ndikurwanira okwiikiriza okwabaire kandi n`obutwiire bwona kuhairwe abarikweera kandi n`habw`ekyo baahutaziibwe emirundi miingi aha irwaniro.

Ekinagambire obu naatandika obuhereza okurugirira okutumwa kwangye nk`oku kuri nikiija kuguma kihikire okuhitsya aha muheru: tiketeenga kuhimbisibwa nari ebihembo – ebihembo ebyangye biri omukujunwa kw`emyoyo yoona ayacungwiirwe kandi ekagurwa omuhendo gw`ahaiguru (1 Pet. 1:18-21). Tihiine ekinyekoreire nk`omuntu, kureka ni Kristo akikozire okurabira omumisi y`ensi. Tinkashabaga kweetwa nari okutumwa. Omu bushoboroozi bwe MUKAMA Akanyeta n`amaani ge, ryona eiraka eriri kuhurirwa gye kandi n`ahabw`ekyo nyine kugabura eby`okurya by`Omwoyo ebyabikirwe n`abaana be buri hmwe. Okwehayo okw`amaani kukaba nikunyetagisa habw`eka yangye n`ebindi. Buri kwezi kumara emyaka 30 kimwe kya kabiri ky`obwiire bwangye nkakimara omu kutambura omu mahanga gatari gamwe na gamwe, ekiindi kicweka nkakikozeesa omu “Mission Centre” aha murimo gw`okuhindura n`ebindi. Mpaireyo kyoona ekiindi kandi n`ekyinyine, kwonka omu kugyeragyeranisa n`okwehayo okw`omucunguzi wangye ako ni kakye.

Nk`oku nagaamba omu kubanza buri kintu kyiine obunaku bwakyo. Ruhanga Araganiise ngu ebiro nibiija kubaho obu Aryohereza enjara y`okuhurikiriza Ekigambo kye (Amosi 8:11). Omuri Mat. 24:45 Akahamya ngu ebyokurya bishemereire kugaburwa omu maka omu bunaku bwaabyo. Ow`eishe-emwe Branham niwe yabaire ashemereire kurabwamu enaaama ezi sherekirwe omu kigambo kya Ruhanga, kandi zikamanywa omuriitwe nka obutumwa bw`eshaha egi. Hati n`ekicweeka kyaitu okuriisa entaama za Ruhanga n`emaanu ey`omuheendo esherekirwe kandi tukariinda amagra gaabo gahuriire. Eki nikiija kwetegyerezibwa abaana ba Ruhanga aba mazima abemeriire omu Kigambo ekihandikirwe kandi tukiikiriza okuraganisa kw`akaire kaitu kandi n`ahabw`ekyo tugire akakwate n`eki MUKAMA Ariyo naakora hati kutari ebyakozire okuhitsya ahagati y`emyaka ya nkaaga.

Emigisha miingi eya Ruhanga reka egume niimwe mweena. Reka mweena mugume muri abahuriire omu magara, muri rwgati y`ebyahandiikirwe, kare kityo hatagira okuhemuka okwiija ahari MUKAMA waitu kandi omujuni.

Omu nsi yoona omuramwa gwangye guri:

Okugaruka kwa Kristo hamwe n`okuhikiriza kw`obunabi bwa Bibuli omu bwiire bwaitu.

Okumanya okutushemereire kwetebekanisa kandi n`oku abetegire ahabwa akaire ako n`ekyomugasho munoonga. Amagara gaitu gashemereire kureetwa omu kwatanisa ya Bibui. Tukagaruwa enyima omu nyegyesa zoona omu kutandika. Ekanisa ya Bibuli aha muheru eshemereire kuba nk`oku yabaire eri omutima gumwe hamwe n`amagara gamwe, byona bigarwiirwe butsya. Kutari kukigambaho kwonka, kureka kukihurira nikwo kuragiirwa kw`akaire aka. Omu kugamba nitubaasa kugira ebintu byoona omu bigambo, kwonka obukamwa bwa Ruhanga nibwiija n`amaani okumariira omu mazima hamwe n`okureeta okubaho Ekigambo kyoona hamwe. Naangwa n`ahati Ekigambo ekyagambirwe kandi ekyaburiirwe tikirshazibwamu, kureka kiryareeta omugore w`ekanisa.

Katushabe Ruhanga Agire omuhanda gwe hamwe n`abaana be boona buri hamwe.

Aha bwogwo owatumirwe￼

N`ahabw`ekyo akashanduukye ka posita kari:

Mission Center

P.O Box 905

47709 Krefeld Germany